CELEX: C2005/171/03
Language: et
Date: 2005-07-09 00:00:00
Title: Euroopa Kohtu otsus (esimene koda) 28. aprill 2005 kohtuasjas C-104/03 (Gerechtshof te Amsterdam'i eelotsusetaotlus): St. Paul Dairy Industries NV versus Unibel Exser BVBA (Brüsseli konventsioon — Ajutised meetmed, sealhulgas kaitsemeetmed — Tunnistajate ülekuulamine)

9.7.2005   
            
            
               ET
            
            
               Euroopa Liidu Teataja
            
            
               C 171/2
            
         
      EUROOPA KOHTU OTSUS
   
   (esimene koda)
   28. aprill 2005
   kohtuasjas C-104/03 (Gerechtshof te Amsterdam'i eelotsusetaotlus): St. Paul Dairy Industries NV versus Unibel Exser BVBA (1)
   
   (Brüsseli konventsioon - Ajutised meetmed, sealhulgas kaitsemeetmed - Tunnistajate ülekuulamine)
   (2005/C 171/03)
   Kohtumenetluse keel: hollandi
   Kohtuasjas C-104/03, mille esemeks on 3. juuni 1971. aasta protokolli alusel 27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades Euroopa Kohtus tõlgendamise kohta Gerechtshof te Amsterdam'i (Madalmaad) 12. detsembri 2002. aasta otsusega esitatud eelotsusetaotlus, mis saabus Euroopa Kohtusse 6. märtsil 2003, menetluses St. Paul Dairy Industries NV
      v.
      Unibel Exser BVBA, tegi Euroopa Kohus (esimene koda), koosseisus: koja esimees P. Jann (ettekandja) ning kohtunikud N. Colneric, J. N. Cunha Rodrigues, M. Ilešič ja E. Levits; kohtujurist D. Ruiz-Jarabo Colomer, kohtusekretär: vanemametnik M.-F. Contet, 28. aprillil 2005 otsuse, mille resolutiivosa on järgmine:
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta, 25. oktoobri 1982. aasta konventsiooniga Kreeka Vabariigi ühinemise kohta, 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta ja 29. novembri 1996. aasta konventsiooniga Austria Vabariigi, Soome Vabariigi ja Rootsi Kuningriigi ühinemise kohta, artiklit 24 tuleb tõlgendada selliselt, et meede, millega antakse korraldus tunnistaja ülekuulamiseks eesmärgiga, et see võimaldaks taotluse esitajal hinnata hagi võimaliku esitamise mõtekust, sellise hagi põhjendatust ning hagi aluste asjakohasust, mida selle raames võidakse esitada, ei kuulu “ajutiste meetmete, sealhulgas kaitsemeetmete” alla.
   
      (1)  ELT C 101, 26.4.2003.